kardosdrur/scandi-wiki huggingface dataset:
Hole

Hole er en kommune i Viken fylke i Norge. 
Den grænser i nord til Ringerike, i øst til Bærum og i syd til Lier. I den sydlige ende af Tyrifjorden grænser kommunen også til Modum.

De fleste af kommunens indbyggere bor i Sundvollen, i Vik, Røyse, og Sollihøgda.

Kommunevåbnet 
Hole har fire kongekroner i sit kommunevåben, som skal henvise til kommunens righoldige og lange historie. Hver krone sumboliserer en kongeskikkelse med tilknytning til Norges tidlige middelalder, men af uvis historisk tilknytning til Hole som sådan. Disse er:

 Halvdan Svarte (ca. 820–ca. 860), konge på østlandet
 Sigurd Syr (–1018), en småkonge i Ringerike 
 Olav den hellige (995–1030), konge i Norge 1015–1030
 Harald Hardråde (1015–1066), konge i Norge 1046–1066

Historie 
Fra årsskiftet 1963/1964 blev kommunen indlemmet i den nye storkommune Ringerike, men i 1977 forlod den kommunesammenslutningen igen. Siden har den været selvstændig kommune.

 Den norske biskop, forfatter og indsamler af norske folkeeventyr Jørgen Moe, (1818–1882) er født i Hole
 Utøya hvor  den store skudmassakre fandt sted 22. juli 2011 ligger i kommunen.

Eksterne henvisninger 

Kommuner i Viken
Kommuner i Buskerud
Kwanzaa

Kwanzaa er en syv dage lang afroamerikansk højtid som varer fra 26. december til 1. januar. Højtiden fejres primært i USA. Navnet kommer fra swahiliudtrykket «matunda ya kwanza», ‘de første frugter’.

Højtiden blev indstiftet af den afroamerikanske nationalist Ron «Maulana» Karenga og fejret for første gang i 1966. Højtiden har udspring i den amerikanske borgerretsbevægelse i 1960'erne og var ment at skulle give afroamerikanerne et bånd til deres kulturelle og historiske arv fra Afrika. Samtidig er højtiden, ifølge Karenga, baseret på fælles humanistiske grundprincipper.

Højtider
Solopgang

Solopgang er betegnelsen for det daglige fænomen, hvor Solen står op og bryder horisonten. Fysisk set sker dette, fordi Jorden drejer om sin egen akse med en omdrejningstid på et døgn. Når solen forsvinder i horisonten kaldes det for solnedgang.

Tidspunktet for solopgang og solnedgang angives som tidspunktet for når enten solens øverste kant eller dens midte rammer horisonten. Det er imidlertid sjældent at det bliver angivet hvilken metode der anvendes og der er ofte flere minutters forskel på forskellige mediers angivelse af solens op- og nedgangstidspunkter.

Se også 
 Siderisk omløbstid; en forklaring på døgnets længde.

Eksterne henvisninger 

Almanak for Danmark – En almanak med angivelse af, hvornår solen står op i Danmark på en given dag.

Solen
Meteorologi
NIKE

NIKE missilerne hed enten MIM-14 Nike-Hercules (konventionelt sprænghoved), LIM-43 Nike-Zeus (Atomart sprænghoved) eller den lidt ældre og mindre MIM-3 Nike-Ajax (konventionelt sprænghoved).

Batteriernes hovedopgave var at forsvare København mod fjendtlige luftangreb fra stor højde. Missilerne havde desuden en sekundær, og noget mindre kendt, opgave som langtrækkende jord-til-jord missil.

Raketforsvarets var indledningsvist en opgave der blev løst af hærens 10. luftværnsafdeling, hvis batallionsstab var placeret i Avedørelejren. Selve raketforsvaret blev ledet fra Ejbybro Bunkeren i Rødovre. Raketstillingerne var ved Gunderød (Nordsjælland), Kongelunden (Amager), Tune (Roskilde) og Sigerslev (Stevns). I 1962 blev 10. luftværnsafdeling overført til Flyvevåbnet og fik betegnelsen Luftværnsgruppen. Hele systemet blev endeligt udfaset i 1983.

En ældre Nike Hercules raket står i dag udstillet ved Artillerimuseet i Varde.
På Stevnsfortet er udstillet både en NIKE Ajax og NIKE Hercules.
  
NIKE-Hercules havde en rækkevidde på 140 km, og en hastighed på mach 3,65.

Steder

Eksterne henvisninger

 Luftværnraketforsvaret i Danmark, 1959-1983 
 NIKE afskydningsområdet Sigerslev, Stevns Dansk/English 

Missiler
Hurum

Hurum er en en tidligere kommune som fra 2020 er en del af storkommunen Asker i Viken fylke i Norge. Hurum lå før 2020 i det tidligere Buskerud fylke og udgør det meste af halvøen Hurumlandet.
Den grænser i nord til Røyken kommune, og ligger ellers ud til Oslofjorden, Breiangen og Drammensfjorden. I vest, på den anden side af Drammensfjorden, som er en sidegren af Oslofjorden, ligger Svelvik kommune.

Areal og befolkning 
De fleste af indbyggene bor i Sætre, Filtvet, Tofte, Kana, Holmsbu og Klokkarstua.

Eksterne henvisninger 

 Hurum på  snl.no

 
Kommuner i Buskerud
Tidligere kommuner i Norge
Viken
Kellys helte

Kellys Helte (originaltitel Kelly's Heroes) er en amerikansk krigsfilm fra 1970 om en gruppe opfindsomme og særprægede soldater under 2. verdenskrig. Filmen blev instrueret af Brian G. Hutton, som også instruerede successen Ørneborgen i 1968. Et stort antal filmstjerner medvirker, bl.a. med hovedrollerne Clint Eastwood, Telly Savalas og Donald Sutherland, men også Gavin MacLeod og Stuart Margolin, som senere blev kendt på fjernsyn. Manuskriptet blev skrevet af den højt respekteret Troy Kennedy-Martin.

Handling 

Da D-dag er vel overstået og de amerikanske styrker har situationen under kontrol, fanger menig Kelly (Eastwood) en officer fra den tyske efterretningstjeneste, der efter at være blevet drukket fuld afslører, at 14.000 guldbarrer til en værdi af 16 millioner dollars befinder sig i en fransk bank bag tyskernes linjer.

Kelly beslutter sig til at få fat i dem og samler på en tre dages orlov en gruppe bindegale, men hårdføre, soldater, som kan snige sig af sted og stjæle guldbarrerne. Dette inkluderer den skeptiske sergent Big Joe (Savalas), den grådige forsyningssergent Crapgame (Rickles), den hippieagtige Sherman-kampvognskommandør Oddball og andre stereotype fodtudser. Mændene præsenteres som kompetente veteraner, men deres motivation er mere kynisk og egoistisk end patriotisk.

Den naturlige antagonist er selvfølgelig tyskerne, men det bliver hurtigt tydeligt, at den brogede bandes egne overordnede er ligeså problemskabende, især da den uautoriserede, private mission utilsigtet medfører en allieret fremrykning. Kellys mænd ender i et kapløb om at nå banken før uvidende generalmajor Colt (O'Connor) kan spolere planen. Ironisk nok og til trods for kampe med tyskerne, så ender det med, at et samarbejde med en tysk Tiger-kampvognskommandør bliver afgørende for missionens succes.

Eksterne henvisninger 
 

Film om 2. verdenskrig fra USA
Amerikanske film fra 1970
HAWK

MIM-23 HAWK var et amerikansk luftværnsmissil anvendt af adskillige NATO-lande. HAWK er et backronym for Homing All the Way Killer.

En HAWK-eskadrille havde 6 mobile affyringsramper á 3 missiler.

Israel (1969-), Iran (1980-88) og Frankrig (1987) har anvendt HAWK-missiler mod arabiske fly. USA har ikke anvendt HAWK i kamp.

Flyvevåbnet 
HAWK skulle forsvare København under den kolde krig mod lavtgående fly. De første danske HAWK-eskadriller blev leveret som våbenhjælp fra USA og opstillet i 1964/65.
I 1975-78 opgraderedes missilerne til IHAWK (Improved HAWK) og i 2003 blev DEHAWK (Danish Enhanced HAWK) operativt. Systemet blev udfaset af Flyvevåbnet allerede i 2005.

Der var indledningsvist opstillet batterier på Middelgrundsfortet, Flakfortet, Aflandshage (Amager), Højerup (Stevns) og Svælgsgård (Tune). I 1984 blev Middelgrundsfortet dog nedlagt som raketrampe og Esk 541 flyttede til Stevnsfortet. Da NIKE systemet blev nedlagt overgik de gamle NIKE Esk til at benytte HAWK og de fire eskadriller blev flyttet vestpå: Esk 531 og 532 overført til Højstrup (Odense), Esk 533 til Flyvestation Skrydstrup, Esk 534 til Flyvestation Karup. Fire eskadriller blev på Sjælland, nærmere betegnet Esk 541 (Stevnsfortet), 542 (Amager), 543 (Stevns Fyr) og 544 (Tune). I 2001 blev eskadrillerne 531 og 541 nedlagt, Esk 542 flyttede fra Amager til Skalstrup ved Roskilde og Esk 532 flyttede fra Odense til Karup.
HAWK-missilerne var Flyvevåbnets Luftværnsgruppes (LVG) ansvar og i 2001 blev det slået sammen med Kontrol- og Varslingsgruppen (KVG) til Kontrol- og Luftforsvarsgruppen (KLG). I 2005 nedlagdes KLG og afløstes af Air Control Wing.

Under EU-topmødet i København i 2006 udsendte sikkerhedsledelsen en alarm til samtlige politikøretøjer på Sjælland efter en transport med HAWK-missiler var observeret på Holbækmotorvejen.
Transporten af raketbatteriet var dog godkendt af politiet selv.

HAWK-missilerne havde en rækkevidde på 50 km, en hastighed på mach 2,4, og træfsikkerheden var optimal.

Ekstern henvisning 
 Luftværnraketforsvaret i Danmark, 1959-1983 
 Hawk-batterierne på Stevns Dansk/English 
 Informationsvideo om HAWK produceret af Forsvaret i 1993
 Causes of death among Belgian professional military radar operators: A 37-year retrospective cohort study 
 Gesundheitsschäden durch militärische Radaranlagen

Henvisninger 

Missiler
Militært udstyr fra Danmark
Våben fra USA
Morten Nielsen (fodboldspiller, født 1990)

Morten Nielsen (født 24. februar 1990) er en dansk fodboldspiller, der spiller for Vanløse IF som angriber.

Nielsen er søn af den tidligere landsholdspiller og RSC Anderlecht-profil, Benny Nielsen og hans kone Anette. Han startede med at spille fodbold i Hundige Boldklub. Efter nogle år skiftede han til KB, hvor han spillede med på førsteholdet.

Som 16-årig var mange af de store europæiske klubber interesserede i ham, og han var til prøvetræning i flere engelske topklubber, såsom Arsenal F.C., Liverpool F.C. og Chelsea F.C. Det endte med en kontrakt hos Chelsea i sommeren 2006, hvor han kom på Chelseas Academy.

Han har endvidere spillet 26 kampe på de danske ungdomslandshold, herunder 9 kampe på U19-landsholdet.

I marts 2009 indgik Chelsea F.C. en lejeaftale med den svenske klub Landskrona BoIS om udleje af Morten Nielsen frem til sommeren 2009.  Efter dette skiftede han til hollandske AZ Alkmaar, hvor han dog ikke slog igennem, så han skiftede på fri transfer til FC Midtjylland i august 2010.

Referencer

Eksterne henvisninger 
 

Fodboldspillere fra Danmark
Fodboldspillere fra Kjøbenhavns Boldklub
Fodboldspillere fra Chelsea F.C.
Fodboldspillere fra Landskrona BoIS
Fodboldspillere fra AZ Alkmaar
Fodboldspillere fra FC Midtjylland
Fodboldspillere fra FC Fredericia
Fodboldspillere fra Greve Fodbold
Fodboldspillere fra FC Rot-Weiß Erfurt
Fodboldspillere fra Boldklubben Avarta
Fodboldspillere fra Sligo Rovers F.C.
Fodboldspillere fra FC Roskilde
Stig Thorsboe

Stig Thorsboe (født 7. februar 1948) er en dansk manuskriptforfatter og dramatiker. Han havde et mangeårigt samarbejde med broderen Peter Thorsboe om teater, film og romanen Den svindske affære fra 1977 samt TV-serierne Station 13 fra 1985, Blændet fra 1988 og Landsbyen fra 1990. Herefter var han hovedforfatter på TV-serien TAXA fra 1996 samt episodeforfatter til TV-serien Rejseholdet fra 2000, der modtog prisen som "Årets Drama" ved TV Prisen adskillige gange og en Emmy Award for bedste internationale dramaserie. Thorsboe skabte derefter TV-serien Krøniken fra 2004, en serie han skrev sammen med hustruen Hanna Lundblad. Krøniken blev nomineret til en international Emmy i 2004 og opnåede det højst målte seertal i Danmark siden man begyndte at måle i 1992 (afsnit 10 set af over 2,7 mio.). Samarbejdet med Hanna Lundblad er fortsat på TV-serierne Lykke fra 2011 og Badehotellet fra 2014, som de har skabt og skrevet sammen. Badehotellet har opnået den højeste vurdering af alle TV2's TV-serier.

Stig Thorsboe bor og arbejder i København.

Filmografi 

Manuskript
 Kurt og Valde (1983, spillefilm)
 Hver dag forsvinder (1984, TV-film)
 Anthonsen (1984)
Station 13 (1988-1989)
Blændet (1992, miniserie)
Landsbyen (1991-1996)
TAXA (1997-1999)
Rejseholdet (2000-2004)
Krøniken (2004-2006)
Lykke (2011-2012)
Badehotellet (2013-nu)

Bibliografi 
 Den svindske affære (1997)

Eksterne henvisninger 
 

Manuskriptforfattere fra Danmark
Dansksprogede forfattere fra Danmark
Personer i Kraks Blå Bog
Danskere i 1900-tallet
Danskere i 2000-tallet
Ansatte i DR
Modtagere af Nordisk Film Prisen
Fysiurgisk massageterapeut

En fysiurgisk massageterapeut arbejder ved hjælp af fysiurgisk massageterapi (som er en alternativ behandling) med at forebygge, lindre og afhjælpe forskellige former for smerter og skader i muskler og led.

Fysiurgiske massageterapeuter kan være lægeeksaminerede (betyder en læge har været med til eksamen i anatomi) og kan være uddannede på en af Brancheforeningen for Fysiurgisk Massageterapis skoler i Danmark.

Som eksamineret terapeut har man mulighed for at blive registreret alternativ behandler (RAB) som er en frivillig registreringsordning., og kun for ikke autoriseret sundhedspersonale, det kræver så man har 660 timer (250 timer i massagefaget, 50 timer i anden behandling, 200 timer i anatomi/fysiologi, 100 timers sygdomslære, 50 timers psykologi, 10 timers klinikdrift)

Eksterne kilder, links og henvisninger
Hjemmeside for Brancheforeningen for Fysiurgisk Massageterapi 

Alternativ behandling
Sundhedsvæsen
Stillingsbetegnelser inden for sundhed
Titler
Gresham's School

Gresham's School er en privatskole (engelsk public school) i Holt, Norfolk. Den eksklusive skole er for drenge i alderen 4–18 år. 

Det er omkring 800 elever, der betaler omkring 22 000 pund om året i skolepenge.

Historie 

Gresham's blev grundlagt af sir John Gresham i 1555. Formålet var at give gratis uddannelse til 40 fattige studenter.

Elever 
 
Donald Maclean
John Reith
W. H. Auden
Lennox Berkeley
Peter Brook
Benjamin Britten
Stephen Frears
Stephen Fry
Sienna Guillory
George Evelyn Hutchinson
Ben Nicholson
Christopher Cockerell
James Dyson
Alan Lloyd Hodgkin
Ralph Firman
Sebastian Shaw

Eksterne henvisninger 

 
Officiel hjemmeside

Kostskoler i Storbritannien
Etableret i 1555
Skoler i England
Lilo & Stitch

Lilo & Stitch er en amerikansk tegnefilm fra 2002, produceret af Walt Disney Pictures. Den blev først sendt som biograffilm og siden også som en serie. Den handler om et rumvæsen som kommer til Jorden og bor hos pigen Lilo. Lilo elsker huladans og Elvis, hun bor på Hawaii sammen med sin storesøster Nani. En direkte-til-video efterfølger, Lilo & Stitch 2, udkom i 2005.

Handling 
Lilo er en ensom lille pige, som adopterer et dyr, hun tror er en uskyldig hvalp. Hun navngiver ham Stitch, uvidende om, at han faktisk er et farligt rumeksperiment. Stitch viser sig hurtigt at være en rigtig uartig væsen, der saboterer alt, hvad der kommer i vejen for ham.

Stitch er mest interesseret i at bruge Lilo som en beskytter mod en bande rumvæsner, der jagter ham. Men Lilo har besluttet at gøre Stitch til sin ven. Med stædig kærlighed og en fast tro på ''Ohana'', hawaiianernes stærke familiefællesskab, tøer hun langsomt Stitchs hjerte op for at give ham det, han aldrig blev skabt til, evnen til at pleje og føle venskab...

Skuespillere

I Øvrigt Medvirkende 

 Thea Iven Ulstrup
 Helene Wolhardt Moe
 Peter Secher Schmidt
 Thomas Mørk
 Jens Jacob Tychsen
 Trine Appel
 Mille H. Lehfeldt
 Jette Sievertsen

Andre optrædener 
I filmen Skatteplaneten kan man skimte Stitch i baggrunden i en scene på den unge Jims værelse.

Se også 

 Stitch! Eksperiment 626
 Lilo & Stitch 2
 Leroy & Stitch

Referencer

Eksterne henvisninger 
 Disneys officielle Lilo og Stitch-side 
 

Disney tegnefilm
Amerikanske film fra 2002
Film fra Disney
Tegnefilm fra USA
Musicalfilm fra USA
Charlotte Sieling

Charlotte Sieling (født 13. juli 1960 i København) er en dansk skuespiller og instruktør. Hun har haft mange roller på både teater og i film, men er for alvor slået igennem kunstnerisk som instruktør på tv-serierne Rejseholdet og Krøniken.

Charlotte Sieling blev uddannet skuespiller i 1985 fra Statens Teaterskole, og hun har gennemført Filmskolens manuskriptuddannelse i 1996.

Hun var i flere år gift med Peter Langdal, med hvem hun har to børn.

Filmografi 
Charlotte har udover nogle svenske produktioner deltaget i følgende danske indspilninger.

Film (skuespiller) 
 Oviri (1986)
 Mord i Paradis (1988)
 Notater om kærligheden (1989)
 Farlig leg (1990)
 Det bli'r i familien (1993)
 Frække Frida og de frygtløse spioner (1994)
 Farligt venskab (1995)
 Elsker, elsker ikke (1995)
 Carmen og Babyface (1995)
 En loppe kan også gø (1996)
 De fem benspænd (2003)
 Anklaget (2005)
 Supervoksen (2006)
 Happy ending (2018)

Film (instruktør) 
 Tut & Tone (1999)
 Mesteren (2017)
 Margrete den Første (2021)

Tv-serier (skuespiller) 
 Gøngehøvdingen (3 episoder, 1992)
 Taxa (1 episode, 1998)
 Rejseholdet (1 episode, 2002)

Tv-serier (instruktør) 
 Rejseholdet (8 episoder, 2000-02)
 Krøniken (12 episoder, 2004-05)
 Forbrydelsen (1 episode, 2007)
 Broen (4 episoder, 2011)

Eksterne henvisninger 
 

Skuespillere fra Danmark
Tv-instruktører fra Danmark
Personer i Kraks Blå Bog
Danskere i Hollywood
Kvindelige filminstruktører fra Danmark
Niels Jørgen Cappelørn

Niels Jørgen Cappelørn (født 11. februar 1945) er en dansk teolog og Kierkegaard-forsker. Cand.theol. fra Københavns Universitet 1977. Han udgav Index til Søren Kierkegaards Papirer, bind XIV-XVI (1975-78). I årene 1980-93 var han generalsekretær for Det Danske Bibelselskab, derefter direktør for Søren Kierkegaard Forskningscenteret og redaktør af Søren Kierkegaards Skrifter. Udnævnt til dr. h.c. ved St. Olaf College, Minnesota, 1996, og dr.theol. h.c. ved Johann Wolfgang Goethe-Universität, Frankfurt am Main, 2003.
Niels Jørgen Cappelørn er også en passioneret bogsamler og har på vegne af Søren Kierkegaard Forskningscenteret indkøbt en imponerende Søren Kierkegaard-bogsamling, idet han forsøger at rekonstruere Søren Kierkegaards eget bibliotek. 

Pr. 1/1-2010 er Niels Jørgen Cappelørn ansat som MSO-professor (professor med særlige opgaver) i Kierkegaard Studier. Ansættelsen sker i forbindelse med Søren Kierkegaard Forskningscenterets indlejring i Det Teologiske Fakultet.

Eksterne henvisninger 
 Søren Kierkegaard Forskningscenteret 
 Det Danske Bibelselskab

Teologer fra Danmark
Personer i Kraks Blå Bog
Grøndal Station

Grøndal Station er en station på Ringbanen i København. Stationen hed oprindelig Godthåbsvej Station, men ændrede navn den 29. september 1996. Navneskiftet kom efter et længerevarende pres fra Grøndal Lokalråd. Dette var et af flere skridt som Grøndal Lokalråd gennemførte for en større lokal identitet.
Argumentet var at navnet "Godthåbsvej" var upræcist, da Godthåbsvej er en forholdsvis lang vej, dels ligger stationen i Grøndal-området. Desuden havde DSB selv ændret navnet på Lyngbyvejen station, på samme bane, til Ryparken Station ud fra samme argumentation.

Som én af de eneste tilbageværende S-togsstationer, har Grøndal Station ikke elevator, og har aldrig haft det. Takket være stationens layout er det dog muligt for kørestols- og barnevognsbrugere at benytte tilkørselsramper til perronerne fra de tilstødende sideveje.

Busstoppesteder 
  mod Kastrup st./Lergravsparken st.
  mod Tingbjerg, Gavlhusvej

Galleri

Antal rejsende 
Ifølge Østtællingen var udviklingen i antallet af dagligt afrejsende:

Noter

Se også 
 Grøndalskirken
 Grøndal MultiCenter
 Grønnehavegaard

Eksterne henvisninger 
 Grøndal Station på dsb.dk

S-togs-stationer
Bygninger, konstruktioner og anlæg i København
Kjeld Larsen

Kjeld Larsen (født 28. januar 1945) var en dansk professionel bokser i bantamvægt. 

Kjeld Larsen debuterede som professionel den 5. januar 1964 i Aalborg Hallen mod Jean Gueant, der ved den lejlighed boksede sin eneste professionelle kamp. Kjeld Larsen vandt på point efter 4 omgange. Kjeld Larsen tabte sin tredje professionelle kamp på point til franskmanden Marcel Chretien, hvis rekordliste inden kampen lød på én sejr i 14 professionelle kampe. 

Den 14. maj 1965 boksede Kjeld Larsen sin første kamp uden for Danmark, da han i Stockholm mødte den svenske bantamvægter Jan Persson, der med et hårdt venstre hook slog Larsen ud i 1. omgang. Med 3 nederlag i 6 kampe tog Kjeld Larsen en pause i karrieren, inden han den 2. marts 1967 gjorde comeback i fjervægt mod tyskeren Werner Schreifels, hvis væsentligste kvalitet var evnen til at holde sig på benene kampen igennem. Kjeld Larsen vandt på point efter 6 omgange, men opgav herefter karrieren. 

Kjeld Larsen opnåede 7 professionelle kampe, vandt de 4 (ingen før tid) og tabte 3 (1 før tid).

Boksere fra Danmark
Den store Gatsby

The Great Gatsby eller Den store Gatsby er en amerikansk roman af F. Scott Fitzgerald, først udgivet i 1925 og som udspiller sig på østkysten af USA.

Se også
Det 20. århundredes 100 bøger ifølge Le Monde

Litteratur i 1925
Romaner fra USA
Selena

Selena Quintanilla-Pérez (født 16. april 1971, død 31. marts 1995), bedst kendt som Selena, var en mexicansk-amerikansk sangerinde.

Sangen "Como La Flor" fra 1992 var hendes kendingsmelodi.

Hun vandt en grammy i 1994 for hendes album Selena Live!

Hun blev dræbt af formanden for sin fanklub, da hun var 23 år gammel.

Der er lavet en film om Selenas liv i 1997 med Jennifer Lopez i hovedrollen.

Eksterne henvisninger 

 

Sangere fra USA
Mexikanere i 1900-tallet
Amerikanere i 1900-tallet
Niels W. Bruun

Niels W. Bruun (født 22. januar 1944) er en dansk klassisk filolog og ekspert i alskens materier. Cand.phil. i latin fra Københavns Universitet 1970. Ansættelser ved bl.a. Det Danske Institut i Rom, 1985, og ved Thesaurus Linguae Latinae i München, 1986-89. Siden 1998 har han været beskæftiget ved Søren Kierkegaard Forskningscenteret med udgivelsen af Søren Kierkegaards Skrifter. Han har udgivet adskillige bøger og artikler især inden for områderne klassisk filologi og medicinens historie. Senest er kommet en udgave af Thomas Bartholins skrift Anatomihuset i København med latinsk tekst, dansk oversættelse og kommentarer (2007).

Eksterne henvisninger 
 Søren Kierkegaard Forskningscenteret 

Filologer fra Danmark
John Christensen

John Christensen (1940-2005) var en dansk professionel bokser i letsværvægt.

John Christensen debuterede som professionel den 2. juli 1964 i KB Hallen med en sejr på knockout i første omgang over tyskeren Siegfried Ackers, der derved led sit tredje nederlag som professionel ud af tre mulige. I John Christensens næste kamp blev han matchet mod belgieren Valere Mahau, der tidligere havde tabt til Carl Welschou, og som få måneder forinden var blevet slået ud i en kamp om det belgiske mesterskab i letsværvægt. Mahau havde 6 nederlag i 7 kampe, men fordoblede antallet af sejre, da han vandt på point over John Christensen. 

Den 3. december 1965 mødte John Christensen landsmanden Erik Jørgensen i en kamp over 8 omgange, der blev annonceret som det danske mesterskab i letsværvægt. John Christensen vandt på point, og fik sin 4. sejr i 5 kampe. Sideløbende med boksekarrieren læste John Christensen til ingeniør, og efter afsluttende eksamen blev Christensen den 9. juni 1966 matchet mod nordmanden Roy Askevold, der med 10 sejre i 13 kampe var en klasse stærkere end Christensens tidligere modstandere. John Christensen boksede en god første omgang, men havde intet tilbage herefter, og opgav kort inden afslutningen af 3. omgang. John Christensen indstillede herefter karrieren efter 6 professionelle kampe, hvoraf de 4 blev vundet (3 før tid) og 2 tabt (1 før tid).

Eksterne links 
 Professionel rekordliste på Boxrec.com

Mandlige boksere fra Danmark